ལོར་གཉན་པོ་གཡུ་རྩེའི་གནས་ཁྲོད་དུ་སྤྱི་ལེ་གྲུ་བཞི་མ་བརྒྱད་བརྒྱ་བརྒྱད་ཅུ་ཙམ་ཀྱི་ཁྱོན་དུ་སྐྱེ་དངོས་ཀྱི་རིགས་རྩི་ཤིང་མེ་ཏོག་ལ་པར་བཏབ་པ་དང་།ཚད་འཇལ་བ་དང་།ཟིན་ཐོ་འགོད་པ་སོགས་ཀྱིས་ཞིབ་འཇུག་གི་ལས་བསྒྲུབས་ཏེ་བགྲང་བྱ་གཉིས་ལ་ཤོག་དྲིལ་ཁོ་ན་རིགས་མི་འདྲ་བ་བཅུ་བདུན་ཐོར་བཏབ་པ་སོགས་སྐྱེ་དངོས་དྲུག་བརྒྱ་ལྷག་ཞིབ་འཇུག་གིས་ཐོར་བཏབ་པས་ཡུལ་སྡེའི་བློ་མིག་ལེགས་པར་ཕྱེས།ལོར་མཚོ་ཁྲི་ཤོར་རྒྱལ་མོ་དང་།དེ་བཞིན་དུ་མཐོ་སྒང་གི་ཆུ་བོ་མང་པོར་པར་བཏབ་པ་དང་།ཚད་འཇལ་བ་དང་།ཟིན་ཐོར་འགོད་པ་སོགས་ཀྱིས་ཞིབ་འཇུག་གི་ལས་བསྒྲུབས་ཏེ་ཆུ་ཞེས་པའི་དངོས་བཤུས་གློག་བརྙན་ཕབ་པ་དང་།ལོར་ཡུལ་ཤུལ་གྱི་སྒ་སྟོད་ཇོ་བོ་སྒྱོག་ཆེན་ལྡོང་ར་དང་།ནང་ཆེན་སྟབས་རྒྱལ་ངང་པ་སེང་སེང་གི་ཁོར་ཡུག་དང་།སྐྱེ་དངོས་ཀྱི་ཁམས་ལ་པར་བཏབ་དང་།ཚད་འཇལ་དང་།ཟིན་ཐོར་འགོད་པ་སོགས་ཀྱིས་ཞིབ་འཇུག་མཐར་ཕྱིན་མཛད།ལོར་མཛོད་དགེའི་ས་ཆའི་ན་བ་སོགས་བརླན་ས་དང་།ཀ་ཆུའིི་གཉན་ཆེན་སྔོ་ལ་གཡུ་རྩེའི་གནས་རི་ལ་པར་བཏབ་ཚད་འཇལ་དང་།ཟིན་ཐོ་འགོད་པ་སོགས་ཀྱིས་ཞིབ་འཇུག་གི་ཕྱག་ལས་གནང་ཞིང་ཨེ་ཤ་ཡའི་ཆུ་མགོའི་ཚོགས་ཆེན་སྐབས་དང་པོར་ཞུགས་པ་དང་།མ་འོངས་པར་བོད་སའི་འགག་གསུམ་གྱི་ཤ་མོང་ཞེས་པའི་དེབ་ཅིག་བསྐྲུན་འཆར་གྱི་ཐུགས་བཞེད་མཆིས་ཤིང་།ཁྲུང་ཁྲུང་དང་།གསེར་གླག་དང།གོ་བོ་དང་།བྱ་རྒོད་དང་།ཤ་དམར་རྣམས་ལ་རི་ཁར་ཞག་མང་བསྡད་དེ་དངོས་སུ་པར་བཏབ་པ་དང་།དངོས་སུ་ཞིབ་ཚགས་གཟིགས་པ་སོགས་ཀྱིས་ཞིབ་འཇུག་གི་ཕྱག་ལས་གནད་སྨིན་མཛད་དང་མཛད་བཞིན་ཡོད་པ་མ་ཟད་ཞར་ལ་བོད་ཡུལ་གྱི་རི་དྭགས་དང་།གཅན་གཟན་དང་།འདབ་ཆགས་དང་།ཆུ་གནས་ཀྱི་རིགས་བཅས་ལ་ཡུལ་མིས་མིང་འབོད་སྟངས་མི་འདྲ་བ་དང་།གཤིས་ཀ་དང་བྱ་སྤྱོད་ལ་ཟེར་སྒྲོས་སྣ་ཚོགས་ཡོད་པ་དང་།ནང་ཆོས་ཀྱི་མདོ་རྒྱུད་གཉིས་ཀ་དང་།གསོ་རིག་གི་གཞུང་དང་།བོན་གཞུང་རྣམས་སུ་སྲོག་ཆགས་དེ་རིགས་ཀྱི་མིང་དང་གཤིས་སྤྱོད་གསལ་པོར་བཤད་པ་རྣམས་ཕན་ཚུན་གུང་བསྒྲིགས་ཤིང།ཁོང་རང་གིས་སྲོག་ཆགས་དེ་རིགས་མང་པོ་ཞིག་གི་གཤིས་སྤྱོད་དང་།ཐ་ན་ཕྲུ་གུ་འཇོག་ཚུལ་དང་ཚང་ལ་ཞུགས་སྟངས་ལ་སོགས་པར་ཞིབ་འཇུག་གིས་ཉམས་མྱོང་དངོས་སུ་ལོན་པས་བརྒྱན་པའི་སྲོག་ཆགས་ཀྱི་མིང་མཛོད་ཀུན་བཏུས་ཆེན་མོ་ཞེས་པའི་དེབ་ཆེན་གཅིག་བརྩམས་པ་ལ་སོགས་པ་ད་ལྟའི་བོད་ཀྱི་ཁོར་ཡུག་རིག་གནས་དང་བཅས་པ་ལ་འགྱུར་ལྡོག་ནམ་ལངས་མཁའ་དབྱིངས་ཀྱི་རྒྱུ་སྐར་ལྟར་གཞོལ་བའི་དུས་འདིར་ཕན་པའི་མཛད་པ་བླ་ན་མེད་པ་གནང་བཞིན་ཡོད།